- અંગારકી ચોથ અને મંગળવાનો અનોખો સંગમ ભક્તોની ભીડ વધતાં દર્શન માટે ખાસ વ્યવસ્થા ઉભી કરવામાં આવીઃ શ્રીજીની આરાધના માટે વહેલી સવારથી જ મંદિર ગુંડયા (પ્રતિનિધિ દ્વારા) સુરત, તા. 31 જુલાઈ 2018 મંગળવાર 21 ચોથ કર્યાનું ફળ આપે છે તે અંગારકી ચોથ અને ગણેશજીના ભક્તિનો મંગળવારનો સંગમ થતાં સુરત શહેર જિલ્લામાં આજે ગણેશજીના મંદિરોમાં ભક્તોની ભીડ જામી હતી. લાંબા સમય બાદ આ ચોથ આવી હોવઆથી શ્રધ્ધધાળુઓ વહેલી સવારથી જ મંદિરમાં ભગવાની આરાધના માટે પહોંચી ગયાં હતા. ભક્તોની ભીડ થાય તેવી શક્યતા હોવાથી અનેક મંદિરોમાં દર્શન માટે ખાસ પ્રકારની વ્યવસ્થા ઉભી કરવામાં આવી હતી. હિન્દુ ધર્મમાં કોઈ પણ શુભ કામ માટે સૌથી પહેલું નામ લેવાય છે તેવા ગણેશજીની આરાધના કરવા ભક્તો ચોથ કરતાં હોય છે. તેમાં પણ મંગળવાર અને ચોથ આવતી હોય તો ભક્તોની શ્રધ્ધામાં વધારો થાય છે. આજે મંગળવાર સાથે અંગારકી ચોથ જે ચોથની પુજા કરવાથી ૨૧ ચોથનું ફળ મળશે તેવું કહેવાય છે. જેના કારણે આજે શહેરના ગણેશજીના મદિરોમાં વહેલી સવારથી જ ભક્તો ઉમટી પડયા હતા. પાલનપોર પાટિયા વિસ્તારમાં આવેલા ગણેશજી મંદિરમાં ભક્તોની ભારે ભીડ હોવાથી દર્શન માટે ખાસ પ્રકારની વ્યવસ્થા પણ કરવામાં આવી હતી. આજે અગારકી ચોથ હોવાથી શહેરનાતમામ ગણેશ મંદિરોમાં વહેલી સવારથી જ પૂજા અર્ચના શરૃ કરી દેવામાં આવી હતી. દિવસ દરમિયાન ભક્તોની ભીડ સાથે મંદિરોમાં વિવિધ ધાર્મિક કાર્યક્રમનું પણ આ?ોજન કરવામાં આવ્યું હતું. ગણેશ ભક્તો આ ચોથને ભારે શ્રધ્ધાપૂર્વક ઉજવતાં મંદિરોમાં દિવસ દરમિયાન ગણેશજીનો નાદ સાંભળવા મળ્યો હતો.